Diari Oficial de la Generalitat Valenciana


Sumari del DOGV 9717, del 03-11-2023 (2023/10623)

Conveni de col·laboració entre l'Institut Valencià de Cultura i l'Ajuntament de Gandia, mitjançant el qual s'instrumenta la concessió d'una subvenció nominativa per a l'organització de la dinovena edició del Festival Cortoons Gandia.
-----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9717

Data del DOGV
:   03-11-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/10661


Data del document
:   04-07-2023

Organisme emissor
:   Institut Valencià de Cultura

Tipus de document
:   Anunci

Descriptors 

:   * Institut Valencià de Cultura

Conveni de col·laboració entre l'Institut Valencià de Cultura i l'Ajuntament de Gandia, mitjançant el qual s'instrumenta la concessió d'una subvenció nominativa per a l'organització de la dinovena edició del Festival Cortoons Gandia. [2023/10876]  
València, 4 de juliol de 2023  
  
Reunits  
D'una part, Raquel Tamarit Iranzo, presidenta de l'Institut Valencià de Cultura, en nom i representació de l'entitat Institut Valencià de Cultura, en virtut del Decret 12/2022, de 14 de maig, del president de la Generalitat, pel qual es nomena la persona titular de la Conselleria d'Educació, Cultura i Esport, i de conformitat amb el que s'estableix en l'article 4.2, lletres a i j del Reglament d'organització i funcionament de l'Institut Valencià de Cultura, aprovat pel Decret 5/2013, de 4 de gener, del Consell, i modificat, successivament, pel Decret 141/2014, de 5 de setembre, i pel Decret 124/2016, de 30 de setembre, del Consell; tenint en compte que la disposició final primera de la Llei 1/2018, de 9 de febrer, de la Generalitat, reguladora de l'Institut Valencià d'Art Modern estableix que «l'entitat de dret públic CulturArts Generalitat passa a denominar-se Institut Valencià de Cultura».  
  
La seua legitimació i representació per a aquest acte deriva de les competències atribuïdes per l'article 160.1, lletra b) de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, que estableix que les persones que ostenten la presidència dels organismes públics i entitats de dret públic seran les competents per a la concessió de les subvencions nominatives, en relació amb allò que s'ha assenyalat en l'article 7 del Decret 176/2014, de 10 d'octubre, del Consell, regulador dels convenis que subscriga la Generalitat i el seu registre, i de l'article 2 apartats 1 i 2, lletra l) de l'esmentat Reglament d'organització i funcionament; a més d'estar expressament autoritzat per a aquest acte per l'acord del Consell adoptat en la sessió celebrada el 29 de juny de 2023.  
I, d'una altra, José Manuel Prieto Part, alcalde de l'Ajuntament de Gandia; la seua legitimació i representació per a la subscripció d'aquest conveni es deriva de la seua condició i càrrec d'alcalde de l'Ajuntament referit, d'acord amb el que es disposa en l'article 21.1.b i 124.4.a de la Llei 7/1985, de 2 d'abril, reguladora de les bases de règim local, i de l'acord de la Junta de Govern de la ciutat de Gandia, de 3 d'abril de 2023, que la faculta expressament per a això.  
Les dues parts intervenen en la representació i amb les facultats que els seus càrrecs respectius els confereixen per a formalitzar aquest conveni de col·laboració i, a aquest efecte,  
  
Manifesten  
1. L'Institut Valencià de Cultura, segons l'article 2 del Reglament d'organització i funcionament, aprovat pel Decret 5/2013, de 4 de gener, i modificat, successivament, pel Decret 141/2014, de 5 de setembre, i el Decret 124/2016, de 30 de setembre, del Consell, atribueix a aquesta entitat de dret públic, en l'article 2, punt 2, el foment i impuls de la creació artística en les arts escèniques, el circ, la música, l'audiovisual i les arts contemporànies, així com promocionar-ne la difusió i conseqüentment la convocatòria i gestió de subvencions, ajudes i incentius de les diferents matèries culturals integrades en l'Institut Valencià de Cultura.  
  
2. El Pla estratègic de subvencions de la Conselleria d'Educació, Cultura i Esport, aprovat per Resolució de 23 de març de 2020 (DOGV 8783, 07.04.2020), i modificat per la Resolució de 21 de desembre de 2021, del conseller d'Educació, Cultura i Esport, preveu en l'annex únic, dins de l'objectiu 4 de l'Institut Valencià de Cultura (IVC), el foment de la producció i difusió de les diferents manifestacions artístiques competència de l'IVC, la línia de subvenció S8576000, anomenada «Cortoons Gandia», amb la finalitat de col·laborar en l'organització, realització, promoció i difusió de Cortoons Gandia, festival internacional dedicat a curtmetratges d'animació.  
3. L'Ajuntament de Gandia és competent en matèria de promoció cultural dins del seu territori, d'acord amb el que es preveu en l'article 25.2, lletra m) de la Llei 7/1985, de 2 d'abril, reguladora de les bases de règim local. En el marc d'aquesta competència pròpia ha anat organitzant el festival internacional dedicat a curtmetratges d'animació Cortoons Gandia.  
El festival promou a escala internacional productes d'animació de qualitat i crea un lloc de trobada i d'intercanvi d'experiències entre els nous artistes i els professionals del sector, a través d'una confrontació entre gèneres, estils i tècniques. En el seu marc es donen cita artistes i directors, escoles d'animació, productores, distribuïdores i aficionats al cinema d'animació.  
Amb aquesta finalitat les entitats ací representades subscriuen aquest conveni de col·laboració de conformitat amb les següents:  
  
Clàusules  
  
Primera. Objecte  
L'objecte d'aquest conveni de col·laboració entre l'Institut Valencià de Cultura i l'Ajuntament de Gandia consisteix a donar suport a l'organització de la XIX edició de Cortoons Gandia, festival internacional dedicat a curtmetratges d'animació, que se celebra del 19 al 22 d'octubre de 2023, segons el que s'estableix en el programa d'activitats corresponent, que figura com a annex I d'aquest conveni.  
En aquest sentit, es procedeix per mitjà d'aquest conveni a la concessió directa en l'exercici de 2023 d'una subvenció nominativa a l'Ajuntament de Gandia, prevista en els pressupostos de la Generalitat per a 2023, aprovats per la Llei 9/2022, de 30 de desembre, en els termes que estableix l'article 22.2.a de la Llei 38/2003, de 17 de novembre, general de subvencions, així com l'article 168.1.A de la Llei 1/2015, de la Generalitat, de 6 de febrer, d'hisenda pública, del sector públic instrumental i de subvencions.  
  
Segona. Obligacions de l'Ajuntament de Gandia  
1. L'entitat beneficiària d'aquesta subvenció quedarà obligada a:  
a) Dur a terme el programa d'activitats que es concreta en l'annex I d'aquest conveni de col·laboració corresponents a la XIX edició de Cortoons Gandia, i que s'ajusten als objectius que l'IVC pretén donar suport a l'activitat inclosa en l'àmbit del conveni.  
S'incorpora també com a annex II el pressupost d'ingressos i despeses de l'activitat inclosa en l'àmbit del conveni, de conformitat amb el que preveu l'article 49, lletra d), de la Llei 40/2015, d'1 d'octubre, de règim jurídic del sector públic, i l'article 11.1, lletra d), del Decret 176/2014, de 10 d'octubre, del Consell, d'acord amb els quals, l'instrument de formalització del conveni ha d'incloure les obligacions que assumeix cada part.  
En aquest sentit, l'entitat subvencionada ha presentat per registre electrònic amb caràcter previ a la signatura d'aquest conveni el programa d'activitats que finança l'ajuda rebuda, així com el pressupost total de l'activitat inclosa en l'àmbit de la subvenció directa concedida.  
  
b) Incorporar la marca o logotip de l'Institut Valencià de Cultura, que ha d'aparèixer en les activitats de la XIX edició de Cortoons Gandia, acompanyat expressament de la frase: «Amb la col·laboració de l'Institut Valencià de Cultura», d'acord amb les normes d'identitat corporativa d'aquesta institució.  
c) Informar sobre el compliment de les obligacions de publicitat activa assenyalades en els articles 3 i 21 de Llei 1/2022, de 13 d'abril, de transparència i bon govern de la Comunitat Valenciana, a través de la publicació en la seua pàgina web de la subvenció concedida i el text íntegre d'aquest conveni.  
Així mateix, l'entitat queda sotmesa a l'article 18 de la Llei 38/2003, general de subvencions, en la qual s'estableix el marc general de publicitat en matèria de subvencions perquè té caràcter de legislació bàsica de l'Estat, de conformitat amb la disposició final 1a de la Llei general de subvencions a l'empara de l'article 149.1.13a, 14a i 18a de la Constitució.  
Així, tot el material gràfic i audiovisual publicitari que es realitze (cartells, fullets, pancartes, DVD, CD, i la resta de documentació i material utilitzat) indicarà que l'activitat subvencionada es realitza en col·laboració amb la Generalitat Valenciana i l'Institut Valencià de Cultura, i les inclusions o mencions que es realitzen en les pàgines web oficials per a donar repercussió a les activitats, incorporaran, si correspon, els logotips que la Generalitat Valenciana i l'Institut Valencià de Cultura faciliten.  
Respecte a les campanyes de publicitat que es duguen a terme, s'haurà de respectar el que s'estableix en la Llei 12/2018, de 24 de maig, de la Generalitat, de Publicitat institucional per a l'interès ciutadà i la concepció col·lectiva de les infraestructures públiques.  
d) Comunicar a l'IVC l'obtenció, si és el cas, de subvencions o ajudes per a la mateixa finalitat, procedent de qualssevol administracions o ens públics o privats.  
e) Els contractes que formalitze l'entitat beneficiària de la subvenció amb el mateix proveïdor per a la realització d'actuacions subvencionades, que tinguen un import igual o superior a 15.000 € (IVA exclòs), requeriran per a l'acceptació que s'hagen sol·licitat almenys tres ofertes de tres proveïdors diferents, amb caràcter previ a l'adquisició del compromís per a la prestació del servei o el lliurament del bé, llevat que, per les característiques especials que té, no hi haja en el mercat més que una empresa prestadora o subministradora, o la despesa s'haja realitzat amb anterioritat a la publicació de la present resolució.  
  
Tot això d'acord amb el que preveu l'article 31.3 de la Llei 38/2003, de 17 de novembre, general de subvencions, amb relació a l'article 118.1 de la Llei 9/2017, de 8 de novembre, de contractes del sector públic.  
f) Així mateix, amb anterioritat a la signatura d'aquest conveni, l'Ajuntament de Gandia ha acreditat documentalment:  
1. Estar al corrent de les obligacions tributàries davant de la hisenda estatal, l'autonòmica, i amb la Seguretat Social o, en cas contrari, haver autoritzat l'IVC a demanar-los en el seu nom.  
2. Una declaració responsable de no incórrer en les prohibicions per a obtindre la condició de beneficiari que preveuen els apartats 2 i 3 de l'article 13 de la Llei 38/2003, de 17 de novembre, general de subvencions.  
3. Una declaració responsable d'altres ajudes, subvencions, ingressos o recursos rebuts per a aquesta finalitat, provinents de qualssevol administracions o ens públics o privats, nacionals, de la Unió Europea o d'organismes internacionals, sense que, en cap cas, la suma de totes aquestes puga superar el cost de l'activitat subvencionada.  
  
4. Les altres obligacions que es preveuen com a bàsiques en l'esmentada Llei 38/2003, especialment les contemplades en l'article 14, i en el seu Reglament de desplegament.  
g) Justificar el compliment dels requisits i les condicions, així com la realització de l'activitat i el compliment de la finalitat que determinen la concessió de la subvenció.  
h) Sotmetre's a les actuacions de comprovació a efectuar per l'òrgan que concedeix la subvenció, així com qualssevol altres de comprovació i control financer que puguen realitzar els òrgans de control competents que li siguen requerides en l'exercici de les actuacions anteriors.  
  
i) Conservar els documents justificatius de l'aplicació dels fons rebuts, incloent-hi els documents electrònics, mentre puguen ser objecte de les actuacions de comprovació i control.  
j) Disposar dels llibres comptables, registres diligenciats i altres documents degudament auditats en els termes exigits per la legislació mercantil i sectorial aplicable, així com tots els estats comptables i registres específics que siguen exigibles, amb la finalitat de garantir l'exercici adequat de les facultats de comprovació i control.  
k) Presentar tota la documentació relacionada amb la subvenció directa rebuda, incloent-n'hi la justificació, a través de Registre electrònic de l'IVC:  
https://sede.ivc.gva.es/sta/CarpetaPublic/doEvent'APP\_CODE=STA&PAGE\_CODE=CATALOGO&lang=CA  
l) Quant a la subcontractació, de conformitat amb el que preveu l'article 29 de Llei 38/2003, de 17 de novembre, general de subvencions, la persona beneficiària podrà subcontractar amb tercers l'activitat subvencionada sempre que l'import subcontractat no excedisca el 50 per cent de l'import de la subvenció, i queden excloses les subcontractacions que no aporten valor afegit al desenvolupament de l'activitat, perquè es considera que obeeixen a serveis que es presten amb preus per damunt dels habituals de mercat. A més, hauran de tenir-se en compte les limitacions establides en l'apartat 7 d'aquest article, referent a la subcontractació amb determinades persones o entitats vinculades a la persona beneficiària.  
Els justificants que no complisquen aquests paràmetres quedaran exclosos del compte justificatiu i, si és el cas, comportarà la minoració de l'ajuda.  
A més, el punt 7, lletra d) d'aquest article 29 diu: «En cap cas podrà concertar-se pel beneficiari l'execució total o parcial de les activitats subvencionades amb persones o entitats vinculades amb el beneficiari, llevat que concórreguen les circumstàncies següents:  
  
1a. Que s'obtinga la prèvia autorització expressa de l'òrgan concedent.  
2a. Que l'import subvencionable no excedisca del cost incorregut per l'entitat vinculada.  
L'acreditació del cost es realitzarà en la justificació en els mateixos termes establits per a l'acreditació de les despeses del beneficiari.»  
  
2. L'incompliment de les anteriors obligacions produirà la pèrdua del dret al cobrament total o parcial de la subvenció atorgada, i tindrà com a conseqüència la minoració de la subvenció o, si és el cas, el reintegrament de les quantitats percebudes de conformitat amb el que es disposa en la base cinquena d'aquest conveni.  
Tot això sense perjudici, si és procedent, de l'exigència de responsabilitats que puguen correspondre d'acord amb la legislació vigent.  
  
  
Tercera. Obligacions de l'Institut Valencià de Cultura  
Per a la realització de les esmentades activitats, l'Institut Valencià de Cultura aportarà a l'Ajuntament de Gandia la quantitat màxima de 25.000 euros, en concepte de subvenció nominativa, amb càrrec al capítol IV de la secció 09, entitat 00864, línia pressupostària S8576000 «Cortoons Gandia», de la Llei 9/2022, de 30 de desembre, de pressupostos de la Generalitat per a l'exercici 2023.  
  
Quarta. Justificació i pagament de la subvenció.  
1. La justificació es realitzarà mitjançant un compte justificatiu simplificat que s'ha de presentar davant de l'IVC en qualsevol data posterior a la firma del present conveni i fins al dia 30 de novembre de 2023. Les despeses que no tinguen una relació directa, necessària i inequívoca amb les activitats subvencionades no es tindran en compte a l'efecte de la justificació.  
El compte justificatiu haurà d'incloure:  
a) Una memòria d'actuació justificativa, relativa al nivell d'execució i satisfacció de les activitats corresponents a la XIX Edició del Festival Cortoons Gandia, a les quals es refereix el present conveni, que s'acompanyarà de la justificació gràfica o documental d'aquestes en suport digital (fullets, programes de mà, webs, cartells, publicacions en revistes, xarxes socials, etc.).  
b) La relació classificada de les despeses de l'activitat, amb indicació del creditor i del número de factura o document equivalent, el seu import, data d'emissió i data de pagament. S'han d'indicar les desviacions esdevingudes sobre el pressupost. Aquesta relació haurà d'estar certificada per l'interventor de l'Ajuntament de Gandia.  
c) Una memòria econòmica abreujada que contindrà un estat representatiu de les despeses produïdes la realització de les activitats subvencionades, degudament agrupades, i, si escau, les quantitats inicialment pressupostades i les desviacions esdevingudes. Aquesta memòria s'acompanyarà seguint el model de fitxa pressupostària disponible en la pàgina web http://ivc.gva.es/  
d) Igualment, s'ha d'aportar una relació detallada d'altres ingressos o subvencions que hagen finançat l'activitat subvencionada amb la indicació de l'import i la procedència.  
e) Si escau, carta de pagament de reintegrament en el supòsit de romanents no aplicats, així com dels interessos que se'n deriven.  
Les factures o documents equivalents hauran de portar estampillada la frase «Factura presentada a l'Institut Valencià de Cultura per a l'expedient de subvenció «número d'expedient» en el qual s'ha imputat la quantia de «quantia imputada».  
La beneficiària haurà de conservar tots els justificants originals de despesa i pagament durant el període establit per la normativa fiscal, laboral i administrativa.  
2. En cas que s'hagen formalitzat contractes que tinguen un import igual o superior a 15.000 € (IVA exclòs), s'ha d'acreditar la sol·licitud d'almenys tres ofertes de tres proveïdors diferents, amb caràcter previ a l'adquisició del compromís per a la prestació del servei o el lliurament del bé, llevat que, per les característiques especials que té, no hi haja en el mercat més d'una empresa prestadora o subministradora, o la despesa s'haja efectuat amb anterioritat a la signatura d'aquest conveni, tal com s'assenyala en el punt 5 de la clàusula segona d'aquest conveni.  
  
3. El pagament de la subvenció s'efectuarà mitjançant transferència bancària al compte que s'indique, i ha de comptar amb la justificació prèvia documental de l'ús que se n'ha fet; a més, el Servei d'Ajudes de l'IVC expedirà certificat en el qual conste que s'ha assolit l'objecte de la concessió de la subvenció. L'import de les despeses justificades serà, com a mínim, igual a l'import de la quantitat màxima concedida, i la quantitat que abonarà l'IVC serà com a màxim l'import de les despeses correctament justificades.  
  
Cinquena. Despeses subvencionables  
1. Seran subvencionables les despeses corrents de les activitats derivades del pressupost, relacionades en l'annex I d'aquest conveni, objecte de subvenció, que seran aquelles que de manera indubtable responguen a la naturalesa de l'activitat subvencionada, es realitzen en el termini establit en el conveni i siguen estrictament necessàries per al desenvolupament de l'activitat.  
2. No s'admetran com a despeses subvencionables, llevat que se'n prove de manera fefaent la relació directa i necessària amb les activitats subvencionades, les següents:  
- L'adquisició de material susceptible d'inventariar.  
- Els serveis de càtering, restauració i àgapes promocionals. Excepcionalment, es podrien acceptar despeses de restauració si estan vinculades directament amb una activitat concreta i prevista en la planificació.  
  
- Les despeses accessòries als desplaçaments (pàrquings, peatges d'autopistes, etc.).  
- L'edició de publicacions alienes als continguts de l'activitat.  
  
- Les despeses relacionades amb actes de presentació pública d'activitats o de qualsevol altre tipus d'activitat promocional.  
- L'impost sobre el valor afegit (IVA) per a les entitats que tenen dret a la seua deducció  
- Les despeses financeres, recàrrecs i sancions administratives o penals, excepte les derivades de la constitució de garanties bancàries per a accedir a pagaments anticipats de l'ajuda prevista en aquest conveni.  
- Els regals a persones que no estiguen previstos com a premi oficial de reconeixement en les activitats de l'entitat beneficiària.  
- Despeses meritades i/o pagades fora del terme de vigència del present conveni.  
  
Sisena. Compatibilitat amb altres ajudes  
La subvenció instrumentada en aquest conveni és compatible amb altres ajudes, subvencions, ingressos o recursos per a la mateixa finalitat, provinents de qualssevol administracions o ens públics o privats, nacionals, de la Unió Europea o d'organismes internacionals, sense que, en cap cas, la suma de totes supere el cost de l'activitat subvencionada.  
  
  
Setena. Minoració, anul·lació i reintegrament de les subvencions  
1. Es reduirà proporcionalment la subvenció en cas que la justificació de les despeses realitzades no abaste la quantia atorgada, així com quan havent-se subvencionat una part del cost total de l'activitat, no es justifique l'import total de la despesa que suposa el desenvolupament de l'activitat esmentada.  
2. La presentació extemporània de la justificació donarà lloc a la incoació d'un procediment per a deixar sense efecte l'acte de concessió de la subvenció. En tot cas es garantirà el dret de l'audiència de la persona interessada.  
3. En els casos previstos en l'article 37 de la Llei general de subvencions, les persones benefiàries hauran de reintegrar la totalitat o una part de la quantitat percebuda més els corresponents interessos de demora. En aquests casos es procedirà a la incoació de l'oportú expedient que, amb audiència prèvia de la persona interessada, serà resolt per la persona titular de l'òrgan gestor de la subvenció.  
4. El falsejament o l'ocultació de dades i documents, ja que afecten substancialment la concessió i lliurament de fons públics, donarà lloc a l'exigència de responsabilitats tant en l'ordre administratiu com en el jurisdiccional competent.   
5. L'Institut Valencià de Cultura es reserva el dret a realitzar quantes inspeccions tècniques i administratives es consideren necessàries a fi de conformar la correcta execució de l'actuació subvencionada.  
  
Huitena. Mètode general de control  
L'Institut Valencià de Cultura exercirà el control administratiu a través de la revisió del compte justificatiu presentat a fi de confirmar la correcta execució de l'actuació subvencionada.  
A més a més, es realitzarà el control material amb el seguiment i inspecció d'almenys dues activitats de les programades, a les quals es realitzaran visites presencials i es documentarà i comprovarà la seua realització mitjançant fotografies o vídeos, i altres mitjans de prova en format electrònic que garantisquen l'adequada realització de l'activitat subvencionada. Tot això, d'acord amb el que s'estableix en els articles 165.1.j i 169 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions  
  
Novena. Vigència  
El conveni tindrà efecte des de la data de la signatura i tindrà una vigència fins al 30 de novembre de 2023. No obstant això, les despeses subvencionables es poden haver realitzat des de l'1 de desembre de 2022.  
El present conveni no es pot prorrogar, de conformitat amb el que estableix l'article 168.1.a de la Llei 1/2015, d'acord amb el qual les subvencions nominatives no poden tindre caràcter pluriennal, excepte la subvencions de capital quan el beneficiari d'aquesta siga una altra administració pública territorial  
  
Desena. Comissió de seguiment  
Es crea una comissió de seguiment i control amb la funció de supervisar l'execució del conveni, que inclou la solució, en primera instància, de les controvèrsies d'interpretació i compliment que es puguen plantejar. Així mateix, informarà a les parts dels retards i incidències que es puguen presentar durant el període de vigència  
La comissió de seguiment estarà constituïda per cinc representants, nomenats per les parts de comú acord: tres designats per l'IVC, a qui li correspondrà els càrrecs de la presidència i la secretaria, i dos per l'entitat beneficiària, a qui li correspondrà el càrrec de la vicepresidència. En cas d'empat en qualsevol votació que siga necessària, correspon al president de la comissió dirimir l'empat.  
En la designació dels representants de l'IVC en l'òrgan de seguiment es procurarà la presència equilibrada de dones i homes, segons el que preveu el II Pla d'igualtat de dones i homes de l'Administració de la Generalitat, aprovat per Acord de 10 de març de 2017, del Consell.  
La comissió es reunirà a sol·licitud de qualsevol de les parts i, com a mínim, en dues ocasions durant el període de vigència del conveni, el seu funcionament i l'adopció d'acords s'ajustarà a la Llei 40/2015 d'1 d'octubre, de règim jurídic del sector públic.  
Les còpies de les actes, acords i informes es remetran al director general de l'IVC.  
  
Onzena. Modificació i resolució  
Les parts podran modificar o resoldre aquest document en qualsevol moment per acord mutu. En relació a la modificació del conveni, d'acord amb l'article 12 del Decret 176/2014, de 10 d'octubre, del Consell, aquesta requereix els mateixos tràmits que els previs a la subscripció del conveni inicial.  
Son causes de resolució les previstes a l'article 51.2 de la Llei 40/2015, d'1 d'octubre, de règim jurídic del sector públic, amb les conseqüències establides en el seu article 52: transcurs del termini de vigència, mutu acord, incompliment de les clàusules del conveni i decisió judicial declaratòria de la nul·litat del conveni.  
Per al supòsit d'incompliment de les clàusules del present conveni, qualsevol de les parts podrà requerir l'altra part perquè, en un termini determinat, complisca els compromisos firmats, i es notificarà aquesta circumstància al president de la comissió de seguiment. Una vegada transcorregut el termini, si persisteix l'incompliment, la part que el va dirigir notificarà a les parts signatàries la concurrència de la causa de resolució i s'entendrà resolt el conveni.  
La resolució del conveni no afectarà, si escau, la finalització de les activitats que estiguen en execució, per tant, caldrà dur-les a terme en el termini màxim i improrrogable dels tres mesos següents a la resolució.  
  
  
Dotzena. Règim jurídic i jurisdicció  
Aquest conveni té naturalesa administrativa, i s'ha de regir pel que es disposa en el capítol VI del títol preliminar de la Llei 40/2015, d'1 d'octubre, de règim jurídic del sector públic i per la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions. Igualment, se li ha d'aplicar el que es disposa en la Llei 38/2003, de 17 de novembre, general de subvencions, el Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions, així com el Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre. De la mateixa manera, serà aplicable el règim sancionador previst en els articles 173 a 177 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
  
Les discrepàncies que puguen sorgir en la interpretació del conveni o sobre el seu incompliment, si no s'obté acord a través de la comissió de seguiment, se sotmetran a la jurisdicció contenciosa administrativa, d'acord amb el que disposa la Llei 29/1998, de 13 de juliol, reguladora de la jurisdicció contenciosa administrativa.  
  
Tretzena. Notificació a la Comissió Europea  
Les ajudes concedides mitjançant aquest conveni no necessiten la notificació a la Comissió Europea, per no reunir tots els requisits de l'apartat 1 de l'article 107 del Tractat de Funcionament de la Unió Europa, i d'acord amb els articles 3.4 i 7.4 del Decret 128/2017, de 29 de setembre, del Consell, ja que l'entitat conveniada no és una empresa productora de béns o prestadora de serveis, no exerceix una activitat econòmica i, per tant, no hi ha un falsejament de la competència que afecte els intercanvis comercials entre els estats membres. Ni tampoc pot ser considerada una ajuda d'estat, ja que es tracta d'una mesura general que els seus destinataris últims són tant els mateixos agents culturals com la resta de persones interessades en el sector cultural.  
  
  
Catorzena. Protecció de dades  
Les dades de caràcter personal contingudes en el present conveni i en la documentació relacionada podran ser incloses en un fitxer per al seu tractament en tant que titulars responsables dels respectius fitxers, amb la finalitat de gestionar i complir la relació ací establida.  
Les parts podran exercir els drets d'accés, rectificació, cancel·lació i oposició, de conformitat amb el que es disposa en la Llei orgànica 3/2018, de 5 de desembre, de protecció de dades personals i garantia dels drets digitals, de transposició del Reglament general de protecció de dades - Reglament (UE) 2016/679 del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades i pel qual es deroga la Directiva 95/46/CE - publicat en el DOUE de 04.05.2016.  
Es pot consultar la política completa de privacitat de l'IVC en l'adreça: http://ivc.gva.es  
  
Quinzena  
D'acord amb l'article 12.6 del Decret 176/2014, aquest conveni ha sigut sotmés a autorització prèvia del Consell, i ha sigut autoritzada la seua signatura en la sessió 29 de juny de 2023.  
  
Setzena. Publicació  
L'Institut Valencià de Cultura ha de publicar el text íntegre d'aquest conveni i de la resta de documentació preceptiva en la seua pàgina web, en el termini de 10 dies hàbils des de la inscripció del conveni en el Registre de convenis de la Generalitat, per aplicació del que s'estableix en els articles 3 i 21 de la Llei 1/2022, de 13 d'abril, de transparència i bon govern de la Comunitat Valenciana, en relació a l'article 12 del Decret 105/2017, de 28 de juliol, del Consell.  
  
Així mateix, l'Ajuntament de Gandia, com a subjecte sotmès a la Llei 1/2022, de 13 d'abril, de transparència i bon govern de la Comunitat Valenciana, haurà de publicar aquesta documentació a través dels mitjans que preveu la la norma indicada, d'acord amb el que preveuen els articles 3 i 21.  
  
Per l'Ajuntament de Gandia,  
L'alcalde: José Manuel Prieto Part.  
  
Per l'Institut Valencià de Cultura,  
La presidenta: Raquel Tamarit Iranzo.  
  
  
  
ANNEX I  
Activitats incloses en l'àmbit del conveni  
  
El programa provisional de la XIX Edició de Cortoons Gandia comprén les activitats que s'indiquen a continuació:  
  
PROGRAMA CORTOONS 2023  
  
DIJOUS 19 d'octubre  
  
CENTRE HISTÒRIC  
20.30 h Festa per a la presentació del festival i desfilada  
  
  
DIVENDRES 20 d'octubre  
  
CAMPUS GANDIA DE LA UNIVERSITAT POLITÈCNICA DE VALÈNCIA  
10.00 h Presentació del Festival  
10.15 h Trobada amb una professional de l'animació  
11.15 h Projecció d'un llargmetratge  
12.35 h Projecció de curtmetratges  
  
TEATRE SERRANO  
17.15 h Cortoons clàssics animats  
17.30 h Projecció dels curtmetratges en concurs oficial  
18.30 h Masterclass  
19.30 h Projecció d'un llargmetratge  
21.00 h Projecció dels curtmetratges en concurs oficial  
  
EN LA RECEPCIÓ DEL TEATRE SERRANO  
MOSTRA MERCAT DE CÒMICS  
  
  
DISSABTE 21 d'octubre  
  
TEATRE SERRANO  
11.00 - 14.00 h Taller de plastilina per a famílies  
  
TEATRE SERRANO  
17.15 h Cortoons clàssics animats  
17.30 h Projecció dels curtmetratges en concurs oficial  
18.15 h Seminari d'un professional de l'animació  
19.15 h Sessió de signatures  
19.45 h Projecció d'un llargmetratge  
21.00 h Projecció dels curtmetratges en concurs oficial   
  
EN LA RECEPCIÓ DEL TEATRE SERRANO  
MOSTRA MERCAT DE CÒMICS  
  
  
DIUMENGE 22 d'octubre - Dia de l'Anime  
  
TEATRE SERRANO (sala B)  
11.00 h Especial Dia de l'Anime: projecció d'un llargmetratge  
TEATRE SERRANO   
17.30 h Cortoons clàssics animats  
17.45 h Trobada amb els youtubers  
18.30 h Sessió de signatures  
19.00 h Projecció dels curtmetratges en concurs oficial  
19.45 h Especial dia de l'Anime: projecció d'un llargmetratge  
21.15 - 22.00 h Acte final de Cortoons i lliurament de premis  
  
EN LA RECEPCIÓ DEL TEATRE SERRANO  
MOSTRA MERCAT DE CÒMICS  
  
  
  
ANNEX II  
Pressupost d'ingressos i despeses de l'activitat objecte del conveni  
  
  
DESPESES:  
Direcció artística 11.000  
Organització i producció festival 6.700  
Despeses publicitat, màrqueting i promoció 6.950  
Ponències, tallers i conferències 14.600  
Premis i jurat 4.950  
Lloguer pel·lícules i projeccions 5.800  
TOTAL 50.000  
  
INGRESSOS:  
Entrades 4.500  
Taller 500  
TOTAL 5.000